# Caterina d'Alexandria

Santa Caterina (?, segle IV), coneguda com Caterina d’Alexandria, fou una donzella cristiana que, segons una tradició tardana (s IX), morí màrtir a Alexandria durant la persecució de Maxenci (307). Fou una de les santes més populars de l'edat mitjana; és patrona dels filòsofs. Se celebra la seva festivitat el 25 de novembre.

## Dites populars

* De Santa Catarina a Nadal, un mes cabal.
* La roda de Santa Caterina, amb vuit dies no se fina.
* La roda de Santa Caterina, de les barques fa xixina.
* Per Sant Martí, la fadrina besa el fadrí, i per Santa Caterina el fadrí besa la fadrina.
* Per Sant Sever, para el llaç pel gat mesquer; per Santa Caterina, per la feixina; per Sant Andreu, per la guineu; i per la Concepció pel teixó.
* Per Santa Caterina, a pescar la sardina.
* Per Santa Caterina, el fred entra a la cuina.
* Per Santa Caterina, un mes refina.
* Per Santa Caterina, proveeix de llenya i de farina.
* Per Tots Sants el fred és al camp, per Sant Martí és pel camí, per Santa Caterina és dintre la cuina.
* Santa Caterina clara, tot l'Advent emborbollada.
* Santa Caterina, freda o humida.
* Santa Caterina, guardeu-nos de mort repentina.
* Santa Caterina la ventosa.
* Santa Caterina, quan va veure el foc, totes les campanes tocaven a morts.
* Santa Caterina tot el món inclina.
* Talla la fusta per Santa Caterina, i mai vés la veuràs podrida.

### Dites relacionades amb la collita i el bestiar

* Abans de Santa Caterina, no cullis l'oliva.
* Per Sant Andreu, sementereu; per Santa Caterina, sementerina.
* Per Sant Andreu, sementera és; per Santa Caterina, sementera fina.
* Per Santa Catalina, si no tens sembrat es blat, ja en pots fer farina.
* Per Santa Caterina, el blat que hagis de sembrar, fes-ne farina.
* Per Santa Caterina, el molí no fa farina.
* Per Santa Caterina, el porc en tupina.
* Per Santa Caterina, el rovelló ja fina.
* Per Santa Caterina, l'avellana és mitja, i per Santa Magdalena l'avellana és plena.
* Per Santa Caterina, l'enciam és gallina.
* Per Santa Caterina, l'oli és a l'oliva.
* Per Santa Caterina, mol ta farina que, Sant Andreu arribat, ja serà tard.
* Per Santa Caterina, replega l'oliva.
* Per Santa Caterina, si tens blat, fes farina.
* Per Santa Caterina, ven-te la gallina, i per Sant Sebastià torna-la a comprar.
* Per Santa Teresa, lo blat estesa; per Santa Caterina, del blat que no sigui sembrat fes-ne farina.
* Santa Caterina favatera.

## Referències

* 1 2 3 Amades, 1931, p. 201-203.
* 1 2 3 4 5 6 7 8 9 10 11 12 13 14 15 16 17 18 Parés i Puntas, 1999.
* 1 2 3 4 5 6 7 Alcover, Antoni M.; Moll, Francesc de B. «Caterina». A: Diccionari català-valencià-balear. Barcelona: IEC, 2002.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 17 setembre 2024].
* ↑ Amades, 1982, p. 730.
* 1 2 3 4 Correas Martínez; Gargallo Gil, 2003.

## Bibliografia

* Amades, Joan. Costumari català : el curs de l'any (en català). Vol. V. Tardor. Barcelona: Salvat, 1982. ISBN 84-345-3673-0.
* Amades, Joan. Costums populars de Barcelona (en català). Barcelona: Centre Excursionista de Catalunya, 1931.
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.